Дворец на културата и спорта - Варна

КОНЦЕРТ НА ВЕСЕЛИН МАРИНОВ
2023-07-30 21:00 (Europe/Helsinki) | Летен Театър – Варна, Морска градина, Варна, Bulgaria
Очаквайте скоро допълнителна информация

Премиера на „Фалстаф“
2023-07-29 21:00 | Летен Театър – Варна, Морска градина, Варна, Bulgaria
Премиера на „Фалстаф“ от Верди (по повод 210 години от рождението на великия композитор) – ще е под палката на постоянния гост-диригент на Държавна опера Варна Григор Паликаров и режисьор Нина Найденова, с най-добрия съвременен Фалстаф – Кирил Манолов.

Гранд Балет Гала
2023-07-27 21:00 | Летен Театър – Варна, Морска градина, Варна, Bulgaria
Гранд Балет Гала, с режисьор и хореограф Сергей Бобров. Организаторите отбелязват, че грандиозността идва от факта, че за пръв път в „Лебедово езеро“ на варненска сцена ще излязат 34 лебеда (за сравнение – в престижните театри, като Миланската скала например, обичайният брой на лебедите е 24, докато в Парижката Гранд Опера и в Болшой театър танцуват 32 лебеда). Също за пръв път в България ще бъдат показани откъси от забравения за повече от 2 века романтичен балет “Катарина, или Дъщерята на разбойника“ от Жул Перо и Цезар Пуни, възстановен от Сергей Бобров. В Гранд Балет Гала публиката ще види също „Адажио“ от балета „Спартак“ на Хачатурян, който за пръв път в България поставят във Варна Галина и Стефан Йорданови, дир. Влади Анастасов, худ. Ани Хаджимишева, през далечната 1977 г.

Великите гласове на България
2023-07-26 20:30 | Летен Театър – Варна, Морска градина, Варна, Bulgaria

Концерт „Музиката на Енио Мориконе“
2023-07-25 21:00 | Летен Театър – Варна, Морска градина, Варна, Bulgaria
Концерт „Музиката на Енио Мориконе“ (дирижира маестро Бенедето Монтебелло, реж. Сребрина Соколова) – с участието на солисти, оркестър и хор на Държавна опера Варна.

"Роднини"
2023-07-24 20:30 | Летен Театър – Варна, Морска градина, Варна, Bulgaria
Какво събира едно семейство? Дали приемаме роднините си – желани или не – такива каквито са? Кое прави семейството – семейство?
Това са въпроси, които не си задаваме в забързаното ни ежедневие, сред вълната от излишна информация, която ни залива. И изведнъж… животът ни ги задава, искаме или не. Как да отговорим? В авторския спектакъл на Орлин Дяков с участието на Николай Урумов, Николета Малчева, Константин Николов и Дамяна Тодорова „Роднини“, ние задаваме точно тия въпроси. И някак ни се иска след представлението и зрителите, всеки сам за себе си да има отговор. Разбира се, всичко е поднесено с неподправено чувство за хумор и, докато се смеем на героите, няма как да не се видим като в огледало.

СПЕКТАКЪЛ ЛЯТНО ТУРНЕ
2023-07-23 21:00 | Летен Театър – Варна, Морска градина, Варна, Bulgaria

Премиера “Бодигард“
2023-07-22 21:00 | Летен Театър – Варна, Морска градина, Варна, Bulgaria
Премиера “Бодигард“ – мюзикълът – за първи път в България (прочит на маестро Страцимир Павлов и режисьора Борис Панкин). Манал Ел Фейтури ще е ролята на певицата Рейчъл (героинята на Уитни Хюстън в хитовия филм), а Орлин Горанов ще е Франк (героят на Кевин Костнър в незабравимата лента). Заглавието също се посвещава на 120-годишнината от сключването на дипломатически отношения между САЩ и България, но и на 60-годишнината от рождението на великата Уитни Хюстън.

Премиера “Дон Паскуале”
2023-07-20 21:00 | Летен Театър – Варна, Морска градина, Варна, Bulgaria
Премиера “Дон Паскуале” от Доницети – подготвя се от бележития диригент маестро Светослав Борисов и режисьор Сребрина Соколова.

Концерт „Обич и песен“
2023-07-19 20:00 | Летен Театър – Варна, Морска градина, Варна, Bulgaria
Хубавата музика винаги обединява и срещите с нея са истински празник, както за публиката, така и за артистите. Тазгодишното турне „Обич и песен“ 2023 ще премине под мотото „Да празнуваме заедно българската музика“ и ще даде среща на много обичани творци- различни като поколения и стил , но с обща кауза: Любовта към изкуството.
„Обич и песен“ по традиция стартира от Европейската столица на културата Пловдив. Само там, като специален гост, ще участва вечното момиче Елвира Георгиева.
Йорданка Христова, Силвия Кацарова, Мими Иванова, Мая Нешкова и Нелина са другите ангелогласни певици , които ще зарадват публиката под тепетата. Те ще участват на всички концерти от турнето „Обич и песен“.
Чаровната Роси Кирилова се включва от 11 юли в Стара Загора и също ще пее във всички следващи градове.
Всенародната любимка Тони Димитрова ще зарадва публиката от турнето „Обич и песен“ в градовете Плевен, Русе, Левски, Велико Търново, Добрич и Созопол.
Естествено, че най-актуалната песен от жанра – „Срещу вятъра“ също ще прозвучи на „Обич и песен’ 2023, защото към турнето се включват и Братя Аргирови в градовете Стара Загора, Левски, Велико Търново, Варна и Добрич.
Живеещата от дълги години в Италия естрадна легенда Росица Борджиева ще е специален гост в родното Русе. Друга легенда – Ева Найденова от „Тоника“ ще гостува в градовете Левски и Велико Търново.
Организаторите споделят, че изненадите няма да спрат до тук и в почти всеки град ще има специален гост-изпълнител.
Билетите вече са в продажба.

Чамкория
2023-07-18 20:00 | Летен Театър – Варна, Морска градина, Варна, Bulgaria

Докато ти спеше
2023-07-17 20:30 | Летен Театър – Варна, Морска градина, Варна, Bulgaria
ДОКАТО ТИ СПЕШЕ
Автор Ваня Иванова
Режисьор Богдан Петканин
Сценография и костюми Милен Боричев
Участват: Мариан Бачев, Ева Тепавичарова, Десислава Бакърджиева, Кирил Ефремов, Антоан Петров, Светломир Радев
Продукция на ДКТ „Константин Величков“
След полунощ, докато ти спиш, те се пробуждат и живеят сред нас. След полунощ докато ти спиш, те започват да бродят сред нас, да правят ремонт с бормашина, да пукат гуми, да правят околосветско с асансьора, да блъскат по радиаторите, да пускат прахосмукачката, да си играят с кучето, да свирят на барабани, да местят мебели, да изхвърлят боклука, да пеят в банята, да блъскат вратите… Докато ти не се събудиш и не станеш един от тях.

Аида
2023-07-15 21:00, 2023-07-14 21:00 | Летен Театър – Варна, Морска градина, Варна, Bulgaria
„Аида“ в сценичната версия на Франко Дзефирели (кулминация на летния сезон) – посвещава се на 100 години от рождението на знаковия оперен режисьор и сценограф, както и на 210 години от рождението на Верди. Двете представления ще дирижира маестро Якопо Сипари ди Пескасероли.

Съседите отгоре
2023-07-09 20:30 | Летен Театър – Варна, Морска градина, Варна, Bulgaria

Неделя сутрин
2023-07-09 20:00 | Летен Театър – Варна, Морска градина, Варна, Bulgaria

Спектакъл "Тютюн
2023-07-08 21:00 | Летен Театър – Варна, Морска градина, Варна, Bulgaria
ТЮТЮН

от Димитър Димов
Драматургичен вариант Юрий Дачев
Режисьор Бина Харалампиева
Сценография и костюми Свила Величкова и Ванина Цандева
Композитор Асен Аврамов
Фотография Росен Донев
Плакат Славяна Иванова

В ролите:
ИРИНА – Диана Димитрова
БОРИС МОРЕВ – Калин Врачански
СТЕФАН КОСТОВ – Пламен Димитров
ПЕТЪР СПИРИДОНОВ (ТАТКО ПИЕР) – Свилен Стоянов
МАРИЯ – Христина Джурова
ФОН ГАЙЕР – Стоян Радев
Г-ца ДИТРИХ – Веселина Михалкова
ЛИХТЕНФЕЛД – Валентин Митев
ПРАЙБИШ – Николай Кенаров
ЗАРА – Александра Майдавска
БИМБИ – Николай Божков
ПАВЕЛ МОРЕВ – Ивайло Иванов
КРИСТЕЛО – Юлияна Чернева
Юбилейна постановка за 100-годишнината на Драматичен театър „Стоян Бъчваров“ и премиера за България на 20, 21 септември 2021, 19.00, Основна сцена
„Тютюн“ е една от 10-те любими книги на българите, според тв формат „Голямото четене“. Димитър Димов (1909-1966) пише романа в Пловдив, където е доцент в Аграрния университет. Ветеринарен лекар с блестяща академична и научна кариера, той е професор по анатомия, ембриология и хистология на гръбначните животни във ВССИ, София и автор на над 20 научноизследователски труда в областта на ветеринарната медицина.
„Тютюн“ има нелека литературна съдба. Забележителна панорама на времето, когато България се намира в германската зона на влияние, романът, публикуван за пръв път през 1951 г., разглежда въпроса за самотата на личността и натиска на капитала върху нравствените устои на човека. Още на следващата година е заклеймен в дискусия на Съюза на българските писатели за „проводник на западно влияние“ и политически „неправоверно“ съдържание. Въпреки поздравителната телеграма от тогавашния министър-председател Вълко Червенков, казионната критика, под предводителството на Пантелей Зарев, оказва натиск върху писателя да промени текста. Така се ражда втората редакция на „Тютюн“ (1954), допълнена с герои в стила на господстващия тогава „социалистически реализъм“ (1955). Десетилетия наред в тоталитарна България се разпространява само тази официална версия на романа. Първоначалният му вариант е публикуван отново, благодарение на наследниците, едва през 1992 г. „Тютюн“, преведен на над 30 езика, продължава живота си и на филмовия екран в едноименния филм на режисьора Никола Корабов и оператора Въло Радев от 1961 г.
70 години след излизането на романа и 60 години след премиерата на филма, оригиналният „Тютюн“ оживява за пръв път и на българската театрална сцена във Варна с драматургичния вариант на Юрий Дачев, изграден върху литературния оригинал.
„С пълното съзнание, че се намирам в един чужд свят, се опитвам да взема от него онова, което мен ме вълнува и колкото и да звучи нескромно, по някакъв начин да преведа на театрален език, да подготвя за театрална постановка една литература, която носи в себе си скрита драматургия, но не достатъчно категорично. Искам да благодаря за доверието към мен на Теодора Димова – самата тя прекрасен писател и драматург, защото след „Поручик Бенц“ тя за втори път ми разрешава да работя върху текст на баща й Димитър Димов. Театралната версия започва много по-късно от романа, т.е. пътищата на Борис и Ирина не са разгърнати в тяхната последователност. Действието започва от срещата им в София, когато те, увлечени в своите амбиции, вече са попаднали в един друг, не техен свят. Да се концентрира в тази посока историята, да се намерят пресечни точки в сценичните срещи между героите, за да се постигне едно сгъстено действие – това е нещо, което театърът иска, за разлика от белетристиката, която има силата да се разгръща спокойно, нашироко“, споделя Юрий Дачев.
Режисьорката Бина Харалампиева извежда на първо място в„Тютюн“ разпада на личността. „Ние се фокусираме върху основната тема – изследването на човека в извънредни обстоятелства, в условията на Втората световна война. Войната дава своето отражение и макар усещането за нея да не е толкова непосредствено, целият сюжет е изграден върху постулата, че светът е разяден от войната. Хората изглеждат сякаш урочасани от онези зли страни, които се таят дълбоко в човешката душевност – властта, парите, алчността, стремежа да владееш и манипулираш хората около теб, амбицията да притежаваш все повече и повече. „Светът не е измислен по друг начин, освен с пари“, както гласи една великолепна реплика в нашия вариант на „Тютюн“. Мечтата да властваш над другите, също е могъща амбиция и също разяжда човека отвътре.
Естествено, както във всяка епоха, така и днес ние – актьорите и аз като режисьор на представлението – интерпретираме. Интерпретираме онези онези явления, които са важни за обществото ни в момента и за нас самите, а темите, които ние извеждаме в „Тютюн“, намирам за разтърсващи. Надявам се, че те ще въздействат по същия начин и на зрителя“, обяснява концепцията си Бина Харалампиева.

Интервю с режисьора Бина Харалампиева четете тук:
https://bit.ly/РазпадътНаЛичността.
Интервю с драматурга Юрий Дачев:
https://bit.ly/НеобяснимМагнетиченЧар
Интервю с Калин Врачански:
https://impressio.dir.bg/interview/kalin-vrachanski-mezhdu-nikotiana-i-irina?fbclid=IwAR0HzmPmOx9CwfDbV2TBInkCYcCAxx9Td1My7sgOJ-9cmkMveB64l0zcLIk

﻿

Премиера „Хитрата лисичка“
2023-07-07 21:00 | Летен Театър – Варна, Морска градина, Варна, Bulgaria
Премиера „Хитрата лисичка“ от Леош Яначек – първо поставяне изобщо във Варна на чешкия композитор. Постановката е колаборация с Операта в Рощок, Германия и ще бъде поднесена от световноизвестните български творци – Павел Балев (постоянен гост-диригент на Държавна опера Варна) и Вера Немирова (постоянен гост-режисьор на Държавна опера Варна).

ОТ ВСИЧКИ СТРАНИ театър
2023-07-04 20:30 | Летен Театър – Варна, Морска градина, Варна, Bulgaria

Помощ, жена ми е луда
2023-07-03 20:30 | Летен Театър – Варна, Морска градина, Варна, Bulgaria
Главната роля ще изпълни Христо Гърбов, който ще се превъплъти в персонажа на Жюлиен Валадие. Като шеф на корпорация той е обкръжен от прекалено свадлива жена, от изкусителни секретарки, от способен, но твърде „нежен“ счетоводител и ред атрактивни екземпляри. Всички те забъркаха водопад от забавни и смешни ситуации в ежедневието на фирмата.
Как действат герои, които не са намерили истинското си място в живота, как действат персонажи, които искат да прецакат другия, да му отнемат завоюваното? Народът го е казал: “Като стават за смях!”. В края на краищата те подреждат пъзела на житейските си стремления. Но преди това трябва да бъдат смешни, агресивни, зверски амбициозни. И тъкмо такива ни ги представя френският драматург Жан Барбие. И нас, зрителите, не ни остава нищо друго освен силно да се надсмеем над забавните ситуации, в които изпадат. А дали и ние не изпадаме в подобни? Тогава какъв вик надаваме? Може би: “Животът е луднал!”

Роберто Фонсека и Нови Български гласове
2023-07-02 21:00 | Летен Театър – Варна, Морска градина, Варна, Bulgaria
Роберто Фонсека и Нови Български гласове с три концерта в Пловдив, Варна и София
Номинираният за Грами пианист Роберто Фонсека от Buena Vista Social Club и носителите на Латино Грами хор Нови български гласове с диригент проф. д-р Георги Петков се завръщат в България след успешната си европейска премиера пред 3500 души на престижния фестивал Jazz In Marciac във Франция.
Да трансформираш българския фолклор през призмата на кубинската чувствителност и, от друга страна, да усетиш богатството и многопластието на авторската музика на този гениален кубински пианист, за да ги вплетеш в нещо ново и необикновено, е истинско музикално предизвикателство. Тук българският фолклор диша в огъня на кубинския джаз и се излива в една нова, завладяваща пулсация. Каним ви да я усетите на 30 юни в Пловдив – лятна сцена “Орфей” , на 2 юли във Варна – Летния театър и на 4 юли в София – зала “България”.
Билетите за концертите са в продажба в мрежата на Ивентим, Грабо и в Дюкян Меломан (София, ул. 6-ти септември 7а)
Концертите на Роберто Фонсека и хор Нови български гласове са част от проекта „Отвъд нотите“, финансиран от Национален фонд Култура.
Роберто Фонсека е голямото име в кубинската музика – композитор, аранжор, пианист, представител на новата генерация музиканти в Buena Vista Social Club. Британският вестник “Гардиън”, един от многото представители на медиите, които отделят внимание на огромния талант на кубинския артист, го определя като ”невероятно надарен пианист, композитор и лидер на група с усет към мелодията, с какъвто малко негови съвременници могат да се похвалят… един от малцината, които прескачат музикалните рамки с финес.”
Роберто има 10 албума зад гърба си и е работил с плеяда големи имена от кубинската и джазовата сцени – Ибраим Ферер, Омара Портуондо, Хърби Хенкок, Качаито Лопес, Майра Андраде, Раул Мидон, Ибрахим Малууф, Фатумата Диауара и много други. Всеки негов проект умело представя различните музикални традиции на Америка, Куба, Бразилия, Африка, а вече и България. Композициите му са многопластови, с множество обрати, с незабравими стихове и фантазна емоционална наситеност.
Историята на настоящия проект започва още в далечната 2008 г., когато кубинският пианист гостува на IV Фестивал Джаз Плюс със своя квинтет и изнася забележителен концерт в зала “България”. Това негово идване в България съвпадна с края на европейското му турне и Роберто реши да се наслади на няколко свободни дни, потапяйки се в атмосферата на стара София. Тези дни впоследствие се трансформират в пиесата му “Bulgarian” – част от албума му “Akokan” (2009) и неизменна част от концертната му програма и до днес. При представянето на албума Фонсека говори за дълбоката си възхита от българския фолклор, за вдъхновението, което идва от неравноделните ритми и многопластовото звучене на нашия фолклор.
По онова време Роберто ни сподели, че мечтае да направи съвместен проект с български вокален състав. Той бе влюбен в една конкретна песен – “Девойко мари хубава” – и всеки път настръхваше, като чуеше първите тонове от нея. Скоро след това в София беше създаден камерния хор „Нови български гласове“ под ръководството на Георги Петков, специално за проекта „Еструна“ с испанския певец Арканхел. Този проект смеси българската традиция и фламенкото по уникален и красив начин, беше представен на живо с над 30 концерта в Европа и България и беше записан в албума на Арканхел „Al Este Del Cante“ (Universal Spain, 2017) – и този албум спечери Латино Грами през 2018 за най-добър фламенко албум.
Роберто Фонсека неслучайно избира да извърви пътя към създаването на проекта „Отвъд нотите“ с хор Нови български гласове – той се доверява на композиторския потенциал на Георги Петков и в способността на младите певици да усетят характера на кубинската музика и да я пресъздадат с изразните средства на своя фолклорен език. Диригентът на хора проф. д-р Георги Петков има сериозен опит в смесването на нашия фолклор с други музикални традиции. През годините той е композирал и аранжирал пиеси за музиканти като фламенко певеца Енрике Моренте, Адриано Челентано, турската певица Сезен Аксу, класическия композитор Миша Алперин, певците от Тува, португалския певец Антонио Замбужо и разбира се, Арканхел. Днес композиторът изследва кубинския джазов език и търси допирните точки с българския фолклор.
Работата по „Отвъд нотите“ започва в пандемичната 2020 г с размяна на ноти и аранжименти и задочни репетиции през Интернет в Хавана и София. Премиерата на новата програма се състоя в София през юли 2021 и на международна сцена в Марсиак, Франция през август 2021, където съвсем новият проект беше представен пред 3500 души на главната сцена на един от основните европейски джаз фестивали.
Роберто Фонсека споделя: “Всеки, който чуе българско хорово пеене, бива разтърсен из основи – от хармониите, от мелодиите, от начина на изпяване, дори от ритъма. Това си е мистерия, която, съчетана с мистерията на кубинската традиционна музика, е нещо удивително”. Специално за новата програма Георги Петков е приготвил нов, мащабен вокален аранжимент на пиесата “Bulgarian”. “Този аранжимент ме кара да се уверя в съществуването на Бог”, заяви Роберто Фонсека, виждайки нотите, изпратени му от маестро Петков. Тук българският фолклор диша в огъня на кубинския джаз и се излива в една нова, завладяваща пулсация.

Концерт на Кичка Бодурова
2023-07-01 20:30 | Летен Театър – Варна, Морска градина, Варна, Bulgaria
Концерт на Кичка Будурова в Летен театър град Варна на 1-ви юли 2023 година.
Кичка Бодурова има издадени 29 албума, пее на четири езика и е правила концерти на пет континента.
И през 2023 г. тя ще се завърне в България за да зарадва с концерт многобройните си почитатели във Варна.
С типичната си откровеност певицата споделя „Известността не ми тежи. Аз съм щастлива, че я имам след толкова години и съм успяла да запазя обичта на хората. Именно затова очаквам с нетърпение концерта на 1 юли във Варна“.
„Очаквам срещата с моите почитатели за да изживеем отново мигове, които само ние си знаем какви са“, сподели звездата.
Кичка Бодурова се радва на всенародна обич но във Варна концертите винаги са минавали със специален заряд. Не случайно историята напомня легендарните 5 поредни концерта преди години именно в морската столица.
В плейлистата на предстоящото събитие са включени популярни хитове и нови песни, които ще направят обстановката неописуема от емоции, любов и веселие. С две думи – незабравима вечер. Както винаги.

ЛЕБЕДОВО ЕЗЕРО
2023-06-30 21:00 | Летен Театър – Варна, Морска градина, Варна, Bulgaria

КЛЕТКА ДА ПЕПЕРУДИ театър
2023-06-29 21:00 | Летен Театър – Варна, Морска градина, Варна, Bulgaria
Театрално-музикален продуцентски център Варна
ДРАМАТИЧЕН ТЕАТЪР „СТОЯН БЪЧВАРОВ“
102-ри творчески сезон (2022-2023)

„КЛЕТКА ЗА ПЕПЕРУДИ“
„Не зная дали красотата ще спаси света, но мисля, че усмивката е някаква спасителна възможност. Срещата ми с екипа на „Клетка за пеперуди“ потвърди тази моя хипотеза. Дължа огромна благодарност за смеха и усмивките, с които ме възнаграждаваха моите колеги. Вярвам, че след спектакъла това ще се случи и с вас…“ Атанас Атанасов
Жорж и Албин са стабилна двойка. Живеят заедно от дълги години, отгледали са прекрасно момче и имат общ бизнес – Жорж е собственик на нощен клуб, а Албин е звездата на шоуто. Всичко изглежда наред до момента, в който Лоран – синът на Жорж, решава да се ожени и настоява да поканят на вечеря семейството на годеницата му. Хармонията в дома на Жорж и Албин е изправена пред сериозно изпитание, защото бъдещият тъст е строг пуритан с амбиции за политическа кариера…
„КЛЕТКА ЗА ПЕПЕРУДИ“
от Жан Поаре
Преводач Иван Панев
Сценичен вариант и режисура
Атанас Атанасов
Сценография и костюми Петя Стойкова
Композитор и вокален педагог
Петя Диманова
Хореограф Александър Манджуков
Асистент режисьор Владимира Иванова
плакат, граф. дизайн Славяна Иванова
Съставител на програмата
Аглика Олтеан
Действащи лица и изпълнители:
ЖОРЖ, собственик на нощен клуб „Клетка за пеперуди“ – СИМЕОН ЛЮТАКОВ
АЛБИН, приятел на Жорж, звезда в клуба – СТОЯН РАДЕВ
ЛОРАН, син на Жорж – НЕДЯЛКО СТЕФАНОВ
ЕДУАРД ДЬОЛАФОА, баща на Мюриел –
ПЛАМЕН ДИМИТРОВ
КАМИЙ ДЬОЛАФОА, майка на Мюриел –
ВЕСЕЛИНА МИХАЛКОВА
СИМОН, майка на Лоран – ГЕРГАНА АРНАУДОВА
МЮРИЕЛ, годеница на Лоран – МИГЛЕНА ВЕЗИРОВА
ФРАНСИС, актьор в клуба – СТАНИСЛАВ КОНДОВ
САЛОМЕ, актьор в клуба – КОНСТАНТИН СОКОЛОВ
ЖАКОБ, готвач в клуба – ВЕЛИЗАР ЕМАНУИЛОВ
ЕВАНГЕЛИЯ КСИФИЯ, журналистка – ДАНИЕЛА ВИКТОРОВА
ТАБАРО, касиер на клуба – СВИЛЕН СТОЯНОВ
МЕРСЕДЕС, сервитьор в клуба – РОБЕРТ ВАХАНЯН
СИМБА ДО, бял цветнокож – НЕЙЧО ПЕТРОВ-РЕДЖИ

ДЖИЙВС И УСТЪР В ПРЕДЕЛНО НЕЯСНО театър
2023-06-28 20:30 | Летен Театър – Варна, Морска градина, Варна, Bulgaria

Още по-редки тъпанари
2023-06-27 20:30 | Летен Театър – Варна, Морска градина, Варна, Bulgaria
„ОЩЕ ПО-РЕДКИ ТЪПАНАРИ“ – Неочакваното
продължение на спектакъла “Редки
тъпанари” с още по-неочаквани нови
обрати и герои. Гарантирано ще ви
заболи корем от смях.
По мотиви от филмите на Марио Моничели,
Дино Ризи и Пиетро Джерми.
Режисьор: Теди Москов, Продуцент: ДТ
„Сава Огнянов“
Участват: Мая Новоселска, Роберт
Янакиев, Явор Бахаров, Ясена
Господинова, Ивайло Спасимиров, Петя
Венелинова, Ивана Керанова, Ростислав
Панков

Гарантирано ще ви заболи корем от смях, защото Мая Новоселска, Явор Бахаров и Робърт Янакиев са „Още по-редки тъпанари“, предвождани от Теди Москов в театралната версия по мотиви от филмите на Марио Моничели, Дино Ризи и Пиетро Джерми.

РЕДКИ ТЪПАНАРИ
2023-06-26 20:30 | Летен Театър – Варна, Морска градина, Варна, Bulgaria
„РЕДКИ ТЪПАНАРИ“ – комедия по филма на
Марио Моничели „Неизвестни извършители”
Режисьор: Теди Москов, Продуцент: ДТ
„Сава Огнянов“
С участието на: Мая Новоселска,
Александър Сано, Явор Бахаров, Роберт
Янакиев, Дайана Михайлова, Петя
Венелинова, Ивайло Спасимиров
Постановката разказва за несполучливите опити на група пишман крадци да оберат заложна къща. Те са изумително непрофесионални и напълно неподходящи за престъплението, с което са се захванали. Бандата се състои от неуспял спортист, пропаднал адвокат, уволнен кино оператор, несполучил сицилиански мафиот и младоженец, захванал се да краде в деня на сватбата си. Героите са толкова трагични, че са направо смешни, а на всичкото отгоре, ще забъркат и две любовни истории.

МОЕТО МЪЖКО МОМИЧЕ - театър
2023-06-25 20:30 | Летен Театър – Варна, Морска градина, Варна, Bulgaria
МОЕТО МЪЖКО МОМИЧЕ
Какво ще стане, ако сте политик в разгара на мръсна политическа кампания, която жена ви е на път да провали, защото не е тази, за която я мислите?
Карла (Мая Бежанска) е шармантна и динамична жена, отдадена изцяло на мъжа си Франсоа (Михаил Билалов). Вече 30 години техният бляскав живот в сърцето на Париж не може да бъде разклатен от нищо. Но един ден Карла получава писмо с необикновена новина, засягаща миналото й. То се стоварва като парен чук върху главата на Франсоа и е на път да убие както кариерата му на политик, така и съвършения семеен тандем с Карла. И тъй като една беда никога не идва сама, осиновената им дъщеря Луиза (Теона Димова) и нейният бъдещ съпруг (Асен Данков)също имат какво да добавят в картинката.
Блестящ диалог, умни аргументи, сблъсък на крайни гледни точки и разбира се, нула политическа коректност, са само част от нещата, които една „малка“ тайна може да отприщи.
90 минути в най-добрите традиции на горещата френска комедия.

–-

Режисьор: Димитър Стефанов
Сценограф: Ясмин Мандели
Музика: Милен Апостолов
Участват: Михаил Билалов, Мая Бежанска, Асен Данков и Теона Димова

КОНЦЕРТ НА СТЕФАН ИЛЧЕВ
2023-06-23 21:00 | Летен Театър – Варна, Морска градина, Варна, Bulgaria
Концерт на Стефан Илчев в град Варна. Специален гост-изпълнител ще бъде голямата българска певица Тони Димитрова. Станете част от едно незабравимо преживяване с великолепния глас на Стефан Илчев.

ЕГИПЕТСКИ ПРИКАЗКИ - СЪКРОВИЩА ОТ ЕГИПЕТСКАТА ИСТОРИЯ
2023-06-23 10:00 - 2023-08-04 19:00 | Дворец на културата и спорта – Варна, Дворец на културата и спорта - Варна, Варна, Bulgaria
ЕГИПЕТСКИ ПРИКАЗКИ – СЪКРОВИЩА ОТ ЕГИПЕТСКАТА ИСТОРИЯ
23.06. – 04.08.2023 г.
от 10ч. до 19ч.
зали Младост, Дворец на културата и спорта Варна
С повече от 100 уникални предмета, музей „Antika“ хвърля светлина върху продължаващата цивилизована комуникация досега, като показва репродукции на някои редки артефакти и колекционерски предмети, които изразяват наследството на Египет и най-важните интелектуални, литературни, научни и културни постижения на египтяните през вековете.
Изложбата също променя погрешните схващания за някои исторически факти и стимулира чуждестранния туризъм, като се фокусира върху най-важните археологически и туристически атракции в Египет чрез своето уникално музейно шоу „Египетски разкази“.
Статуята на Рахотеп и Нофрет в музея заема централно място в експозицията. Това са мъж и жена от древен Египет, които придружават посетителя на обиколка, така че музейното представление започва да отговаря на въпросите, които пленяват въображението му.
